**У П А Т С Т В О**

за подготовка на **МУЗЕЈСКИ ГЛАСНИК**, бр. 15, НУ Музеј - Куманово

Почитувани колеги,

Редакцискиот одбор (РО) на МУЗЕЈСКИ ГЛАСНИК на НУ Музеј - Куманово, Ве поканува да земете учество како автори со свои трудови, по можност поврзани со кумановскиот крај, кои ќе бидат печатени во следниот бр. 15. При изготвувањето на трудовите, Ве молиме да се придржувате до наведените точки што ќе следат во упатството.

**Подготовка на труд**:

1. Авторскиот труд треба да биде доставен во MS Word, фонт Times New Roman со македонска поддршка, големина на букви 12, проред 1,5, број на страници не повеќе од 15 (тука влегуваат текст, фотографии, цртежи и друг сличен материјал). Доколку користите старогрчко, старословенско или некое друго специфично писмо, треба да се користи истиот фонт, со избор на симболи од менито. Пагинацијата се става долу, десно од страницата. Потребно е да испратите и кратко резиме од трудот во посебен MS Word документ, не подолго од една страна.

2. На првата страна на **трудот** и на **резимето** сосема горе, лево се пишува име и презиме на авторот (сите големи болдирани букви), а под него полното име на институцијата (со почетни големи, а останатото со мали букви) во која сте вработени (учество можат да земат и лица – колеги кои се дипломирани на катедри кои се блиски со музејската дејност). Насловот на текстот се пишува на средина со големи, болдирани букви, големина 14; Ве молиме насловите да бидат поконцизни и пократки.

**Пример**:

**МАРИЈА ЖИВАЧКИ**

НУ Музеј - Куманово

**ЖИВОТНИОТ ПАТ НА ДРАГАН БОГДАНОВСКИ**

3. Забелешките (фуснотите) се внесуваат долу, на крајот од страницата, со користење Alt+Ctrl+F или References/Insert Footnote. На крајот од текстот се доставува комплетна литература (библиографија). Библиографските единици се наведуваат по азбучен редослед на презимињата на авторите.

**Книга/монографија** **во забелешка (фуснота)**: презимето на авторот, иницијал од името, година на издавање, бројот на страната, како и бројот на таблата или фотографијата ако на некоја се повикувате.

**Пример**:

Митревски Д., 2016, 13, сл. 11.

**Книга/монографија** **во библиографија**: презимето на авторот, иницијал од името, година на издавање, насловот на книгата, место на издавање.

**Пример**:

Митревски Д., 2016, Скопската тврдина – Кале од праисторијата до раната антика, Скопје.

**Зборници, списанија и периодични изданија во забелешка (фуснота)**: презимето на авторот, иницијал од името, година на издавање, бројот на страната, како и бројот на таблата или фотографијата на која се повикувате.

**Пример**:

Крстиќ С., 2021, 85, сл. 39.

**Зборници, списанија и периодични изданија во библиографија**: презимето на авторот, иницијал од името, година на издавање, насловот на текстот, името на зборникот, списанието или периодичното издание (полното име или официјалната кратенка), место на издавање, број на страни.

**Пример**:

Крстиќ С., 2021, Творештвото на Димитар Андонов во Кумановско во четвртата и петтата деценија на XX век, *Музејски гласник 13*, Куманово.

**Каталог во забелешка (фуснота)**: презимето на авторот, иницијал од името, година на издавање, бројот на страната.

**Пример**:

Андреиќ В., 2015, 6.

**Каталог во библиографија**: презимето на авторот, иницијал од името, година на издавање, насловот на каталогот, место на издавање, (назнака дека е каталог).

**Пример**:

Андреиќ В., 2015, Развојот на царските двери во Кумановско, Куманово (каталог).

**Интернет извор (web) во фуснота и библиографија**: презиме на авторот, иницијал од име, година, „наслов“, достапно на: URL, (пристапено на: дата).

**Пример**: Трифуновски Ј. Ф., 1974, „Кумановска Област“, Скопје, достапно на: <https://docs.google.com/file/d/0B3ma9plMXxAEQ1d6VU5jbzZZck0/edit?resourcekey=0-5__8zst-w87PN2E8gR_EoA>, (пристапено на 12.06.2023).

**Труд објавен во стручно електронско списание (во фуснота и библиографија):** презиме на авторот, иницијал од име, година, “наслов”, наслов на списанието, број, страниците на кои се наоѓа трудот, достапно на: URL, (пристапено на: дата)..

**Пример**: Ѓорѓиевски Д., 2020, “ДОЦНОАНТИЧКА ТВРДИНА КАЈ „ГРАДИШТЕ“ – БИСЛИМСКА КЛИСУРА ИЗВЕШТАЈ ОД ИСКОПУВАЊАТА ВО 2020 г.”, *Археолошки Информатор*, *4*, 41–48. Достапно на: <http://informator.com.mk/index.php/AI/article/view/102>,

(пристапено на: 13.06.2023)

**Наведување на повеќе автори**:

- Во фуснота и во библиографија ако се двајца автори се разделуваат со црта.

**Пример**:

Нацев Т. – Стојановски Д., 2013, 109, сл.8 (во фуснота);

Нацев Т. – Стојановски Д., 2013, Прилог кон проучувањето на неолитската и енеолитската архитектура од средниот тек на реката Брегалница, *Годишен зборник на Факултет за образовни науки*, Универзитет Гоце Делчев, Штип, 103-112.

- Доколку станува збор за повеќе автори се пишува првиот и др. (во фуснота), додека во библиографијата се пишувааат сите разделени со црта.

**Пример**:

Наумов Г. и др., 2017, 12-20 (во фуснота);

Наумов Г. – Миткоски А. - Мургоски А. – Милевски Ѓ, 2017, Рекогносцирање на предисториски локалитети во Северна Пелагонија, *Патримониум 15*, Скопје, 13-42 (во библиографија).

**Означување доколку еден автор има два или повеќе труда во иста година**:

- Во забелешка (фуснота) и во библиографија се додаваат буквите а, б, в итн., веднаш до годината на издавање.

**Пример** (во забелешка – фуснота):

Миткоски А., 2019, 11, ил. 3, 4, Пл.2.

Миткоски А. – Темелкоски Д., 2019а, 180, Т. V, 10.

**Пример** (во библиографија):

Миткоски А., 2019, Археолошки истражувања на локалитетот Попов Нос, Чаниште, Мариово, Тумул I*, Археолошки информатор бр. 3*, Прилеп, 7-15.

Миткоски А. – Темелкоски Д., 2019а, Локалитетот Ридот кај село Мажучиште, Macedoniae acta archaeologica 21, Скопје, 173-198.

4. Фотографии, планови, табли, цртежи или друг сличен материјал се предаваат во дигитална форма во JPEG (.jpg) или TIFF (.tif) формат, со резолуција од 300 dpi, јасно означени со иста нумерација како во текстот. Поединечните фотографии доколку треба да бидат вметнати во текстот Ве молиме тоа да го сторите сами или доколку не сте во можност да го означите местото каде тие треба да стојат. Таблите вообичаено се сместуваат на крајот од трудот.

5. На крајот од текстот, оставете ја вашата e-mail адреса или e-mail адресата на институцијата во која сте вработени и телефон за контакт, заради комуникација и полесна координација со РО.

6. Сите пристигнати текстови ќе подлежат на рецензија. Авторите ќе бидат известени за мислењето на рецензентите, по што сите текстови ќе подлежат на лектура. Текстовите кои не ги запазуваат наведените критериуми ќе бидат вратени.

7. Авторските хонорари не се плаќаат, а авторите добиваат по пет примероци од Музејскиот гласник.

8. Трудовите треба да бидат доставени најдоцна до 15.09.2023 година, во електронска форма, на e-mail адреса: [**muzejkumanovo@yahoo.com**](mailto:muzejkumanovo@yahoo.com). Трудовите добиени по 15 септември, нема да бидат разгледувани.

9. Лица за контакт од РО:

* **Марија Миљуш – Божурска,** уредник
* Тел. 071 / 311 – 356
* **Мери Николиќ**, секретар

Тел. 077 / 600 – 031

* **Мартин Наковски**, член

Тел. 078/ 445 - 473

* **Неда Митковска**, член

Тел. 077/ 713 – 147

* **Мирослав Петковски**, член

077/ 528 – 425

* **Драгана Спасковска**, член

078/ 266 - 020

Ви благодариме за соработката.

13.06.2023 година РО на НУ Музеј

К у м а н о в о К у м а н о в о